OpenLLM-France/wikimedia huggingface dataset:
# An Hano Sakr a Jezus

| ◄ Peden evit en em westla da Galoun Sakr Jezus | An Hano Sakr a Jezus | Kanaouenn enn enor d’ar Basion  ► |
Jezus, o hano an dousa, A ro d’ar galoun eur wir joa : Ar zonj ac’hanoc’h hag ar gwel A zo dousoc’h eged ar mel.
Nag er bed-all nag er bed-ma, Ne ganer, ne glever netra Ker mad ha ken c’huek d’an ene Hag hano Jezus, Map Doue.
Jezus, esperans ar pec’her. Ken truezuz pa ho peder ; Da nep ho klask pa ’z oc’h ker mad, Da nep ho kav, pebes heur-vad
Teod e-bed n’ouffe lavaret, Nag her skriva pluen e-bed : An nep hep-ken en deuz tanveet A oar petra eo he garet.
Bemnoz, sarrit va daoulagad, Hano Jezus, ha mintin-mad, Euz va c’haloun deut em genou Da venniga va oberou !
Dre-z-hoc’h, gwech-all, pa oan bugel, Va mamm a zakre va c’havel ; Jezus, pa ’z in euz ar bed-man, En em gavit em zremenvan !
Bezit hor joa da virviken, Pa dleit beza hor c’hurunen. Enn env, koulz ha war an douar, Jezus, ato bezit hor gloar !
# An Hini Gozh

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ann Hini Goz, gant Narsis Kelien hag embannet e-barzh Chansons et danses des Bretons, 1889
* An Hini-Goz, gant Erwan Berthou hag embannet e-barzh Dre an Delen hag ar C’horn-boud, 1904
* An Hini Goz, gant Maurice Duhamel, 1913
* An hini Goz, embannet e-barzh Soniou Feiz ha Breiz, 1930
# An Ifern (Catechis, 1817)

| ◄ Ar jugeamant | An Ifern | Ar Barados ► |
Quen certen eo e heus un ifern evel ma zeo certen e heus un Doue. J. C. en lavar a benn seiz gueich en Aviel. An ifern eo al lec’h en peini an drouc-sperejo hac an ineo reprouvet a souffr ar supliço eternel. Al lec’h-se a so depeignet er Scritur sacr evel ur stang a dân, a soufr, carguet a loustoni, a devaligen, hac a guement tra spouronus a ouffet da imaginàn. Un articl a fe eo penaus an ineo collet eternellamant a vezo separet dious Doue, ar pez a henver ar boan a damnation, peini eo ar brassàn poan evit ur c’hrouadur formet evit Doue. Un articl a fe eo penaus ar re daonet a soufro a gorf hac a ine ar brassàn poanio ; ar pez a henver ar poanio eus ar squiencho naturel : rac ar poanio-se pe tân an ifern a vezo eternel. Cær o deus an dud impi ober o libertinet ha goab memes a Doue. N’en deo quet epquen ar fe a disq dimp e heus un ifern, ar ræson memes en lavar da biou benac a ra usaich a nezi. En effet, Doue a renq recompansi pe punissàn en Doue. Or lavaret a rer dimp penaus ne antre netra a souillet en rouantelez an env, en peini e ve quen gloriusamant recompanset an dud just. Eus ur c’hoste all ar ræson a lavar dimp penaus e heus sioas cals pere a sorti eus a vuez ar bed-màn en stad a bec’het marvel. Doue a so just, hac a renq o funissàn en Doue, da laret eo, dre boanio dign eus ar justiç divin, ar pez a ra dre boanio an ifern. Dre al liberte on deus da ober an drouc evel da ober ar mad, e veritomp recompanç pe punition. Or goude ar maro n’on deus quen al liberte-se ; parconsequant eo ret dimp bezàn eternellamant er stad en peini eo sortiet on ine eus ar bed-màn. Mar domp decedet en stad a c’hraç Doue, e vezomp eternellamant er stad-se, ha sur da vezàn recompanset. Mar domp decedet en stad a bec’het, e vezomp ive eternellamant er stad-se, ha punisset eternellamant, rac Doue a so just. Disquennomp eta a speret en ifern evit evitàn goude on maro e boanio terrubl hac eternel. Aretomp on daoulagat ; re an ineo collet a vezo tourmantet enpad an eternite dre ar guel spouronus eus an drouc sperejo. Stoufomp on diouscouarn ; re an dud daonet ne glevont nemet cri hac irvoud, clem ha blasphem a enep Doue, ar Verc’hes hac ar Sænt. Moderomp on zeod ; gueno ar re daonet a vezo tourmantet dre an naon hac ar sec’het, ha n’o defo da eva nemet ar væstl eus an dragonet. Mortifiomp on c’horfo ; re an dud reprouvet en ur stanq a dân hac a soufr a vezo tourmantet dre broportion ma voant bet er blijadur er bed-mân. Anfin ar re daonet a vezo tourmantet gant arraich, gant an drouc-sperejo, pere na squisont jamæs ous o c’hastiàn. Gravet doun en o calon ar c’homso màn eus a sant Yan « Evit ar pez a sel an dud laich, incredul, abominabl, impur, muntrerien, ampoesonerien, idolatret, gaouyadet, o fartaich a vezo en ur stanq a soufr hac a dân ardant, honnes eo an eil maro. »
Ur pec’het marvel epquen a briv an ine a c’hraç Doue ; eil maro an ine eo ar poanio eternel. Songet enne.
# Ar joausted

| ◄ Poaniou Jesus | Ar joausted | Ar zilvidigez ► |
"Kantik ar Baradoz"
2.
Jesus dre he boaniou
A guz ma fec’hejou,
Rag se dre c’hras Jesus, Me n’em gav evurus.
$\left\$
bis
3.
Dre ze me a gano
Dezhan melodio
Er bed ma o c’hortoz Ma’z in d’ar baradoz.
$\left\$
bis
4.
En kichen Mab Doue
Hag en touez an aele,
Me gano da viken Alleluia, Amen
$\left\$
bis :
# Ar jugeamant

| ◄ Ar maro | Ar jugeamant | An Ifern ► |
Douguet eo an arret, eme sant Paul ; an oll a varvo evit bezàn barnet goude. An ine evel ma ve sortiet eus ar c’horf, a so citet en tribunal J. C. evit rentan cont eus an drouc hac ar mad e deus groet er bed-màn. Ar gont-se a vezo meurbet rigorius. J. C. a lavar e vezo ret rentàn cont eus ur guer inutil memes. Barnet e vezer non pas equen voar ar pec’het, mæs c’hoas voar ar vertuyo. Pa vezo arru ma amser, eme on Salver, e varnin oc’h œuvro mad memes. Na vezo quet hervez maximo an dud e vezer barnet, mæs voar ar virionez eternel, comso Doue, an Aviel. Chetu a-se reglen ar jugeamant ; examinomp hac èn so conform on buez d’ar reglen-se. Jesus-Christ a vezo ar Barner. Peguen terrubl a vezo antren en jugeamant gant Doue ! Guelet a ra tout, anaveet a ra tout, netra na ell en touich. An ine coupabl n’e defo quet ur guer da lavaret. Ne ouzomp quet pe da gouls e vezo ret apparissàn ; en em varnomp eta evit disarmi ar Barner souveren ha calmi e goler. Procuromp d’on speret, coustet da gousto, ar peoc’h eus ur gonscianç vad. Veulomp ha pedomp : bezomp bepret prest ; ne ouzomp quet pe nîn so dign a garantez pe a goler un Doue. Ma ne deu Doue d’on sellet gant truez, den ne allo souten e bresanç ! Esperomp couscoude : misericord an Autro Doue a so infinit. An den impi epquen a dle crenàn o cavet evit Barner an hini en defo mepriset epad e vuez ! Goude ar jugeamant darn a so destinet evit ar barados, darn evit ar purgatoar, darn evit an ifern.
# Ar logoden er bod

Oberennoù damheñvel pe handelvoù all zo ivez, gwelout Ar logodenn er bod.
| ◄ Son ar c’haz | Ar logoden er bod | An Ter c’hadig ► |
* Ficha ficha logoden
* Er bod, er bod ;
* Ficha, ficha logoden
* Er vouden !
* War he c’hof ha war he c’hein,
* Er bod, er bod ;
* War he c’hof ha war he c’hein,
* Er bod drein !
TRADUCTION. — Remuer, remuer la souris — Dans le buisson, dans le buisson ; — Remuer, remuer la souris — Dans le buisson ! — Sur son ventre et sur son dos, — Dans le buisson, dans le buisson ; — Sur son ventre et sur son dos, — Dans le buisson d’épines !
Chanté par Maria Raoul, Port-Blanc.
* C’houi a zo minorez, me nan on ket,
* C’houi a lako voulouz ’men e kariet…
* Ficha, ficha ’r logoden
* Er bod, er bod,
* Ficha, ficha ’r logoden ;
* Er bod drein ;
* Darigouri, d’ar lein,
* Er bod, er bod,
* Darigouri, d’ar lein, Er bod drein.
TRADUCTION. — Vous êtes mineure, je ne le suis pas, — Vous mettrez du velours où vous voudrez… — Remuer, remuer la souris, — Dans le buisson, dans le buisson, — Remuer, remuer la souris, — Dans le buisson d’épines, — Darigouri, en haut, — Dans le buisson, dans le buisson, — Darigouri, en haut, — Dans le buisson d’épines.
Noté par M. l’abbé le Besco, Sainte-Tréphine. Communiqué par M. Vallée.
# Ar louarn hac ar raisin

| ◄ An durzunel hac ar veryenen | Ar louarn hac ar raisin | Ar gaerel eet en eur c’hrignol  ► |
Amzer so bet guech-all Alanic ar louarn,
(Eus a Normandy oa, a C’hasgogn, eme darn,) A velas raisin caër, qen tano o c’hroc’hen !
Hanter-moug, hanter-melen,
Huël oc’h beq ur spalieren.
Gret en d’ize eur pret ane, gat ur joa vras :
Allas ! caër lammet so, re huel int, sioas ! Souden, pa vel ervat ne allo derez bot : Traou trenq int, emeza, mad ebqen d’an dud sot.
Ha mad en deveus gret ; rac clemmou, bezit sur,
Ne reont vad ebet, goude displijadur.
# Ar jugeamant temerer

| ◄ Avisio an Aviel | Ar jugeamant temerer | Gourc’hemeno an Ilis ► |
Jugi drouc eus on nessàn eo assuri en on speret e ra fall. Soupçoni eo doueti ep assuri. Ar jugeamant temerer eo an hini n’en deus quet a fondamant legitim. Ne varnet den, eme on Salver, evit na vezet quet barner oc’h-unan. Ar jugeamant temerer a so ur pec’het grevus hac infam, rac douguen a ra cassoni ha disprisanç d’an nеssàn. Opposet eo d’ar justiç, ha d’ar c’harite pere a c’houlen ma vezo interpretet favorablamant an douet a alfet da formi voar obero an nessàn. Evel-se e lavar on Salver : Tud hipocrit, perac ezoc’h en sourci eus ar blouzen en lagat o nessàn, en amser ma zeo creuvet o c’hini gant an treust ; da lavaret eo, evit petra e sourciet-u eus a affero ar re-all, ep songeal en o re oc’h-unan ? En em varnomp eta, diouallomp rac barn den re vuàn.
Salomon ar furra eus an dud, rac recevet en defoa digant Doue an donæson eus ar squient, a eure en anaveout dre ar bed oll prest goude m’en defoa recevet an donæson-se. Diou blac’h a vuez fall a deuas d’en cavet evit prononç voar o c’hontestation. Unan a lavaras dezàn penaus pa voant assambles er memes ty e defoe ur map ; tri deiz d’ar goude e ben a vouilioudas ive eus ur map peini a vougas o cousquet er guele. Sevel a reas ep ober trous, quemeret a eure ma buguel ha laquaat e hini maro en e blaç. Ar plac’h all a soutene ne voa quet guir quement-se. Affer difficil, ep preuv, ep test, ha tremenet en noz. Salomon a c’houlennas ur ç’hleve, hac a brononças : Homàn a lavar, ar buguel beo eo ma hini ; eben a lavar, ma hini-me eo. Troc’het ar buguel en daou dam, ha reid an anter da bep hini. At fals vam a voa contant eus ar jugeamant-se ; mæs ar guir vam a santas e c’hentraillo dispennet, hac a gonjuras ar Roue da rei quent ar buguel antier d’an hini en ravisse diganti, evit na vige partaget. Neuse e voe anaveet ar guir vam, evel ar furnez a beini e voa en em serviget Salomon evit e anaveout. Roet e voe dezi e buguel. An Tado santel a lavar penaus an diou blac'h-se a represant an differanç a so entre ar pastoret legitim hac ar fals Beleyen.
# Ar leon hac ar fubuen

| ◄ Ar guiozen hac he c’hamaradez | Ar leon hac ar fubuen | Ar leon hac ar ras  ► |
Amprevan lous, map d’ar pri ha d’ar fanq,
Tec’h quit a les-ze, var ar franq,
Qe diouzin. Ar leon evel-hen
A c’hourdrouzas ar fubuen.
Houma a zisclerias ar bresel d’ar loen crè.
Fae e guenin da hano a roue :
Un hegen, a so par dit, ha betec-re,
Evel ma caran er c’hassan.
Echu gat-hi ar bompad-man,
E son e-hunan d’ar gombat ;
E-hunan so tabouliner,
Soudard, cabiten, trompiller.
Er penn qenta, hi, o pellaat,
A glasq e foent. En un taul-cont,
Var c’houq all leon e saill pront
Hac e laca da goll e benn.
E zaoulagat a stereden ;
Yudal a ra : spontet ar vro ;
Crena, tec’het a ter oll, tro-var-dro.
Na qement-se a drous evit ur loeniq fall !
Ar fubuen a vroud an aneval,
Gueich ama, gueich aze ; brema var beq e fri,
Brema var mell e chouq ; goude, qer buan-all,
En e diou-fron ruz-tan ; hac he da egari.
Ar guellienen cuset a c’hoarz oud ar monstr bras,
Dre ma vel qement sqilf, qement dant, goas-oc’h-goas,
O tispenn e gostou qen na red ar goad ru,
E lost o vahata taul-a-taul en daou du.
Souden goude, ar leon qez,
Leun-voad, squiz hac en dour-c’huez,
A goez a stoc-e-gorf, gat e boan ha gat mez.
Ar fubuen a lez an dachenn gat henor.
Ar gombat a sonas, son a ra ar victor.
Ha da vruda e zaul dre bevar c’horn ar vro,
E lass ur guenviden e oe paqet d’he zro.
Petra veler en histor-ma ?
Daou dra, a bere ar c’henta :
Eus an adversourien, peur-vuia aliez
Ar re zister a ra d’an den muya diez ;
D’an eil, an neb a denn e fri a voal affer,
A ell e goll, sioas ! en un affer dister.
# Ar leon hac ar ras

| ◄ Ar leon hac ar fubuen | Ar leon hac ar ras | An durzunel hac ar veryenen  ► |
Bepret, ha guella ma hilli,
Servich d’an oll, mar bes’ fur, e renti.
Aliez, eus a semploc’h evidomp
E alfemp caout ezom pe dienez.
Diou fablen a rento an dra-se, mar gallomp,
Qen scler evel ar virionez.   Etre diou-graban al leon
Ur ras brell ha disonch a lammas vareön,
O tont dioc’h an douar ; mæz roue ar forest
A zisquezas penaus oa dign da veza mæstr,
En eur reï dezi ar vuez. Ne oe qet collet e vad-ober.
Na piou a gredze jamez
E c’hallze ar leon caout ezom pe affer
Eus a sicour ar ras ? O tont dioc’h ar c’hoajou,
Ar leon a chommas luyet er rouejou.
Caër en devoe yudal ha diffelpa,
Biscoas ne allas o freuza.
Qer buan, var ar plaç
Ar ras a ziredas ;
Gat e dentigou e crignas
Ar rouët, neuden da neuden,
Ma ellas d’ar fin e dispenn.
Acqet a ra, gat hir amzer,
Muïoc’h eguet nerz ha coler.
# Ar logodenn er bod

Oberennoù damheñvel pe handelvoù all zo ivez, gwelout Ar logoden er bod.
| ◄ Zon ar c’haz | Ar logodenn er bod | Pater noster debidoré ► |
Ficha, ficha logodenn,  Er bod, er bod, Ficha, ficha logodenn  Er voudenn !
War he c’hof ha war he c’heïnn  Er bod, er bod, War he c’hof ha war he c’heïnn  Er bod dreïnn !
War he zreid ha war he fenn,  Er bod, er bod, War he zreid ha war he fenn,  Er voudenn !
Ober a ra calz a dreïnn,  Er bod, er bod ; Ober a ra calz a dreïnn  Er bod dreïnn !
Tapet a vô gant ar c’haz,  Er bod, er bod, Tapet a vô gant ar c’haz  Er bod glaz !
Gant ar c’haz a vô tapet,  Er bod, er bod ; Gant ar c’haz a vô tapet,  Mar n’ dec’h ket !
Jannet Plassart. — Montroules.
# Ar iaric

Oberennoù damheñvel pe handelvoù all zo ivez, gwelout Ar Yarig.
| ◄ An tri varc’h | Ar iaric | Maout Ar Go ► |
Ar iaric, ar iaric, Pe-lec’h e-man he zi ? — ’N eur gampric, ’n eur gampric ; Alc’houéet ê war-n-hi.
— Mes me a dro, Hac a zistro, Ken am ô cât tri ; Heman pe hennont deï ganin !
Mac’harit Fejer. — Plourio.
# Ar joa

| ◄ Ar c’haera levr | Ar joa | Ar genunvaniez ► |
"Bran"
* 2.
* Hen n’euz pardounet ar pec’her,
* Dre eur garante gwal dener,
* Eo en em roet, hon Zalver.
* 3.
* He sakrifis bet kemeret,
* En ranson vit an den kollet
* A ra demp beza pardounet.
* 4.
* Pardounet kren gant hon Doue
* Jesus hen deuz groet kement-se
* Dre garante vit hon ine.
* 5.
* Adoromp ’ta Roue ar gloar
* Entre ma vomp var an douar:
* Hen eo a ro deomp ar viktoar.
# Arguamant eus a beden Jeremi

| ◄ Explication ar bempet figuren | Arguamant eus a beden Jeremi | Peden ar profet Jeremi ► |
Ar Profet Jeremi a ra er beden touchant hac admirabl-mâ eun dastum eus an oll dismegançou hac eus an oll dourmanchou en eus souffret ar bobl Judean, ar bobl-ze, qer caret gant Doue, abaoue ar gommançamant eus a siech Jerusalem, betec an distruch general eus ar guêr gaer-ze. Ne zeus netra caeroc’h, crevoc’h ha touchantoc’h. Disqeul a ra da Zoue ar stat mizerabl en peini eo rentet Jerusalem. An dienes bras a voed a goaz anezi ; ar vuntrerez eus he habitantet ; disprizanç an trec’her evit an dud ancien ; an outrach grêt da verc’het Sion ; an incest, an aoültriach a rën enni ; an distruch eus ar c’hult ; an dismeganç a beini eo goloet ar vajeste royal ; hac enfin, an distruch eus an Templ hac eus an Auteriou. Finissa a ra e Beden dre c’houlen digant Doue ar c’hraç da retablissa en e stat qenta hac en e brosperite gaera ar bobl eus a Israël.
                         Recordare, Domine, quid acciderit nobis : intuere et respice opprobrium nostrum.
                               Jerem. ch. 5. v. 1.
# Arguamant an eilvet cantic

| ◄ Qenta cantic | Arguamant an eilvet cantic | Explication an eil figuren ► |
Ar Profet a zeblant beza surprenet eus an distruch a Jerusalem, ar guêr-ze qer brudet, en peini en devoa Doue fontet e Dabernacl hac e Dempl. Ne baoues da huanadi varnezi. Ar vogueriou discaret eus he falesiou respectabl, a ra dezàn antren en eun estlam santel, peini er c’hontraign c’hoaz da zespeigni ar maleuriou eûzus he deus souffret, a bere e voa bet e-unan test ha souffrus. Tamal a ra an nombr hac ar rigol anezo d’ar vêleyen ha d’ar fals-profetet, pere, pel da brezeg gant nerz a enep debordamant ar bobl a Israël, er meule, er c’hontrol, en he fec’hejou, en eur brometi dezi e tispenje he adversourien evel eun uvre, hac er rentje perc’hen didrous demeus ar c’haera contreou eus a rouantelez Nabuchodonosor, roue a Vabylon. Jeremi erfin a ali ar Judevien, tromplet dre an divisou gaouyad-mâ, da redec adare etreze Doue o zadou, a beini an drugarez a zo brassoc’h c’hoas eguet ar c’hrimou o deveus cometet.
                         Quomodo obtexit caligine in furore suo Dominus filiam Sion ? projecit de Cœlo in terram inclytam Israël, et non est recordatus scabelli pedum suorum in die fuloris sui ?
                               Jerem. ch. 2. v. 1.
# Arguamant ar bêvare cantic

| ◄ Explication an bedervet figuren | Arguamant ar bêvare cantic | Pêvare cantic ► |
Ar Profet Jeremi a scuill dae1ou c’hoaz var ludu Jerusalem, ha var an traou caer a voa enni. Poan en deus o credi e ve ar vein eus santual an Templ sclabezet dre ar blacennou public, hac e ve bugale Sion trêtet evel pôdou pri. Ober a ra eur poltret an touchanta eus a stat estlamus e vam-bro ; n’en deo deut ar breiz a Vabylon nemet dre grimou he bêleyen, ha re he fals-profetet. En vên o deus laqet he habitantet maleürus o esperanç en Ejyptianet ; n’en em denfont biqen eus a zindan ar voalen a gastiz, meritet dre o idolatriach. Sermoniou ar Profet santel a deu da veza guir : ar Judevien a zo trec’het ha divisqet eus o oll vadou ; o Roue a zo didronet, ha casset evelto e captivite. Jeremi, an tenerra eus an dud, a zoug ar gonsolation en calonou e oll vroys ; o assuri a ra penos ar boan meritet dre o fec’hejou a zo peur-achuet, e zeo satisfiet venjanç Doue, ha ne vezint mui casset er mèz o bro. An Idumeanet a vezo, er c’hontrol, ar sujet rus e vrassa furol. Ar Profet a c’hourdrous anezo var ze, gant calz a nerz.
                         Quomodo obscuratum est aurum, mutatus est color optimus ? Dispersi sunt lapides sanctuarii in capite omnium platearum ?
                               Jerem. ch. 4. v. 1.
# Arguamant ar c’henta cantic

| ◄ Explication ar figuren genta | Arguamant ar c’henta cantic | Qenta cantic ► |
Jeremi a hirvoud var distruch Jerusalem ; en em glêm a ra eus e adversourien, pere o deus neantet ar guêr gaer-ze en diveza izeldet. Ar guêr infortun-mâ a c’houlen ardammant patroniach an Doue eternel. Laqat a ra he oll boanniou da douch e galon a druez, en eur discuel dezàn an diluch n dourmanchou e pere e zeo beuzet. Ar Profet a beint anezo en eur fêçon tener meurbet : netra na achap d’e bluen : Jerusalem en goad…, an Templ santel en tan…, an Auter en ludu…, ar Vêleyen muntret…, al Levitet laqet o fennou en ecan…, ar Vesseliou hac an Ornamanchou sacr profanet…, an Tiez distrujet…, ar Paleziou discaret…, ar Rouanet didronet…, ar Brincet brevet dindan ar boez eus o chadennou…, ar Guerc’heset dishenoret…, hac ar Vammou o tifframma memprou o bugale, hac o tevori anezo gant arrach…
Goude ma voe casset ar bobl a Israël en captivite, ha ma voe ar guêr a Jerusalem antieramant dilezet, ar Profet Jeremi, beuzet en e zaelou, a azezas var ar vogueriou distrujet, hac a reas an Hirvoudou-mâ varlerc’h, gant eur galon mantret.
                         Quomodo sedet sola civitas plena populo ? facta est quasi vidua Domina gentium : Princeps provinciarum facta est sub tributo.
                               Jerem. ch. 1. v. 1.
# Arguamant eus a lizer Jeremi

| ◄ Explication ar c’huec’hvet figuren | Arguamant eus a lizer Jeremi | Lizer ar profet Jeremi ► |
Ar Profet, goude ruin antier Jerusalem, separet eus e guenvroys, pere a gare hac a cherisse, en despet d’an droug o devoa grêt dezàn soufr, hac o falvezout dezàn laqat antren en o c’halon an oll gonsolation a beini e voa capabl d’o zoulaji, a scrifas dezo al lizer caër a zo amâ varlerc’h, hac e cargas Baruch, e zisqib hac e zecretour, d’el lenn d’ar Judevien, prest da bartia evit lec’h o c’haptivite. Jeremi a ziouganas dezo, eus a beurs Doue, ne zortiint eus a Vabylon nemet goude seiz rum tud passeet. O exorti a ra da nonpas en em revolti a enep an dorn o sco gant qement a justiç, hac ec’h angach anezo ardammant da nonpas dont da imita ar Vabylonianet er c’hult impi a rentont d’o idolou. E lizer a zo carguet a rêzoniou eus ar re greva, hac eus a gomparêzonou ar re barfeta, evit prouvi o neant hac o vanite. Teulet a ra eur ridicul figus bras var o fals doueou, var ar c’hult profan a renter dezo, var an abomination, an interest, hac ar bividiguez abominabl eus o bêleyen detestabl.
                         Propter pec ata quœ peccastis ante Deum, abducemini in Babyloniam captivi à Nabuchodonosor Rege Babyloniorum.
                               Baruch. ch. 6. v. 1.
# Arguamant an drivet cantic

| ◄ Explication an deirvet figuren | Arguamant an drivet cantic | Trivet cantic ► |
Maleuriou particulier ar Profet a zo principalamant ar sujet eus ar C’hantic-mâ, pere a zavas en o brasder huella, epad ar siech a Jeruzalem. An divis a ra aneze a zo touchant meurbet. Deut ê da veza an disprizanç eus e vro antier, hac ar sujet eus e ganaoucnnou goapaer. Insulti a rêr anezàn ; stigna a rêr dezàn pechou ; e dreina a rêr erfin en eur prison teval, elec’h ma soufr an trêtamanchou an indigna. E oll gonsolation a zo en Doue, en peini en eus laqet e oll gonfianç, ha peini a deu d’e zicour ; avantach a denn an den en deve laqet ennâ e esperanç, hac a ve bet ato fidel d’e c’hourc’hemennou : gortoz a ra gant paciantet an effet eus e bromessaou. E vadelez a zo eur môr dizec’hapl, ato pront da renta justiç ha da ober mizericord, e zeo gorec da bunissa, ha c’hoas ne gasti nemet dre gueuz hac anqen. Daelou nevez ar Profet, var buez trist ar bobl a Israël. En alia a ra da ober pinijen. Peden a ra da Zoue evit goulen humblamant sicour digantàn. E reqejou a zo otreet. Punicion e adversourien.
                         Ego vir videns paupertatem meam in virgâ indignationis ejus.
                               Jerem. ch. 3. v. 1.
# Arlerh en dout crouéet

| ◄ Hui e hoès, ô men Doué | Arlerh en dout crouéet | O péhèd maleurus ► |
* Arlerh en dout crouéet dré é hellet hemb par,
* Ha guet ur guir hemb quin hag en nean hag en doar,
* Anfin doh é limage ha doh é borteled,
* Doué e grouéas mab-dén eit bout roué ag er bed.
* Mab-dén e oé eurus ér stad a innoçanç ;
* É inean oé é peah hag é gorv hemb souffranç ;
* Ar ol é zobérieu Doué memb e éhuéhé,
* Hag el lonnèd crihan doh é voéh e senté.
* Neoah Doué el lacas én ul léh douç ha cloar,
* Én ur jardrin hanhuet baraouis ag en doar ;
* Azé hur hetan tad e huél er gùé caërran,
* Hag e gav a bep-tu er fréh er ré huêccan :
* Daibret a ol er fréh e zou amen ér gùé,
* Ne zihuennan doh-oh, emé en Eutru Doué,
* Nameit fréh er huéèn ag er faus abiltæd,
* Mar daibret a nehi hemb manq é varhuehet.
* Satan, er serpent couh, perpet lan a ivi,
* E zas de gavouèt Èv hag e laras dehi :
* Nag é taibrehoh-hui ag er fréh dihuennet,
* Ne hoès chet de zougein ha ne varhuehet quet.
* Mar daibret ag er fréh e zihuennér doh-oh,
* Hui e vou èl Douéèd, hui e vou abilloh ;
* Quentéh é tigueorou nezé hou teulegad,
* Hag é hanàuehet en droug a zoh er mad.
* Èv trompet e sentas doh er sperèd treitour,
* Hag e dorras hemb méh gourhemèn hé hrouéour ;
* Hi e daulas hé dorn ar er fréh dihuennet,
* E zaibras hag e ras de zaibrein d’hé frièd.
* Digueor e hras, gùir-é, quentéh ou deulegad,
* Hag ind e hanàuas en droug a zoh er mad ;
* Ind e huélas er mad ou doé, allas ! collet,
* Hag en drougueu hemb par en ou doé méritet.
* Rac ma hoès, emé Doué, torret men gourhemén
* É sentein doh Satan, chetui hou pénigen :
* En doar vou milliguêt, ha mar vennet bihuein,
* Ret e vou labourat ha ret e vou huisein.
* Un æl e scarh ér mæz hun tad ha mam quetan,
* Ha guet ur hlean e splan avel ur goahad tan,
* E hoarn en or doh-t-hai eit n’en dênt quet én dro,
* Ha d’ou jardrin bourrus é larant quenavo.
* Er boén hag el labour, en nan hag er séhed,
* Er yeinnion, en tuemdér e za quentéh ér bed :
* Ol en dud e varhuou é creis er souffranceu,
* Eit monnèt de losquein é creis en tourmanteu.
* Adam hur hetan tad ha ni é vugalé
* Ne véritemb enta nameit colér un Doué ;
* Mæs, dré é vadeleah, Doué é léh hum vangein
* E hratas a nezé é Vab eid hur salvein.
* J. G.